b'\n_START_ARTICLE_\n\xc3\x9ajpest FC\n_START_PARAGRAPH_\n\xc3\x9ajpest Football Club ali na kratko \xc3\x9ajpest je mad\xc5\xbearski nogometni klub iz \xc3\x9ajpesta, predmestja Budimpe\xc5\xa1te. Ustanovljen je bil 16. junija 1885 in aktualno igra v 1. mad\xc5\xbearski nogometni ligi._NEWLINE_Z doma\xc4\x8dih tekmovanj ima \xc3\x9ajpest 20 naslovov dr\xc5\xbeavnega prvaka in 21 naslovov dr\xc5\xbeavnega podprvaka, 10 naslovov prvaka in 6 naslovov podprvaka mad\xc5\xbearskega pokala in 3 naslove prvaka mad\xc5\xbearskega superpokala. Z mednarodnih tekmovanj pa so vidnej\xc5\xa1i rezultati \xc3\x9ajpesta 2 naslova prvaka (1929, 1939) in 1 naslov podprvaka (1967) pokala Mitropa, 1 naslov prvaka Pokala Narodov (predhodnika Lige prvakov) iz leta 1930, 1 naslov podprvaka pokala evropskih medmestnih sejmov (1968/69), doseg polfinala Lige prvakov v sezoni 1973/74 ter doseg polfinala pokala pokalnih prvakov v sezoni 1961/62._NEWLINE_Doma\xc4\x8di stadion \xc3\x9ajpesta je Szusza Ferenc Stadion, ki sprejme 14.817 gledalcev. Barvi dresov sta vijoli\xc4\x8dna in bela. Nadimek nogometa\xc5\xa1ev je Lil\xc3\xa1k ("Vijoli\xc4\x8dni").\n_START_SECTION_\nRivalstvo\n_START_PARAGRAPH_\n\xc3\x9ajpest ima rivalstvo z budimpe\xc5\xa1kimi klubi, kamor spadajo Ferencv\xc3\xa1ros, MTK in Honv\xc3\xa9d Budimpe\xc5\xa1ta ter s provincialnima kluboma, Debrecenom in Di\xc3\xb3sgy\xc5\x91rjem.'